钦定古今图书集成/明伦汇编/氏族典/第296卷 > 章格
## 钦定古今图书集成/明伦汇编/氏族典/第296卷 > 章格

按《万姓统谱》：格字韶凤，珪子也。格为郎官时，凡以讼
自言者，推至诚待之，人无敢匿其情。迁按察岭南，行
海徼，有流球使人贸易他国风于境上，有司执焉，欲
以为戮。上其功，格不可。疏言：“琉球素服从，不能恤其
患，而顾助天为虐乎？”卒资遣之。再领云南，符缅夷反
覆，绥之诚信，遂皆归心。已而入为南京光禄，又移大
理，无何，乞归。《格》涉敭中外，更五十年，再至九卿，其功
名过于仪，而长者似之。